Αριθ. C 319/10 Επίσημη Εφημερίδα των Ευρωπαϊκών Κοινοτήτων 30. 11.87 
Γνωμοδότηση σχετικά με την πρόταση οδηγίας του Συμβουλίου περί συντονισμού των νομοθετικών, 
κανονιστικών και διοικητικών διατάξεων που αφορούν την υποχρεωτική εκκαθάριση των επιχειρή­
σεων πρωτασφάλισης(1) 
(87/C 319/04) 
Το Συμβούλιο αποφάσισε στις 5 Φεβρουαρίου 1987 σύμφωνα με τις διατάξεις του άρθρου 198 της 
Συνθήκης να ζητήσει τη γνωμοδότηση της ΟΚΕ για την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η προετοιμασία 
των σχετικών εργασιών υιοθέτησε τη γνωμοδότηση του στις 2 Σεπτεμβρίου 1987. Εισηγητής 
ήταν ο. κ. Cortois. 
Η ΟΚΕ εξέδωσε κατά την 248η σύνοδο ολομέλειας (συνεδρίαση της 23ης Σεπτεμβρίου 1987) την 
ακόλουθη γνωμοδότηση: 
Εισαγωγή 
Η ανωτέρω πρόταση οδηγίας αποτελεί συμπλήρωμα των 
πρώτων συντονιστικών οδηγιών που αφορούν αντίστοιχα 
την πρόσβαση και την άσκηση της δραστηριότητας πρω-
τασφάλισης, εκτός της ασφάλισης ζωής (73/239/ΕΟΚ) και 
της δραστηριότητας πρωτασφάλισης ζωής (79/267/ΕΟΚ) 
οι οποίες προβλέπουν ως πρόσθετη προϋπόθεση τη χορή­
γηση μιας άδειας. 
Η πρόταση οδηγίας καθιερώνει, από την άποψη της 
εσωτερικής αγοράς στον τομέα της ασφαλιστικής 
δραστηριότητας, ένα συντονισμό των εθνικών διατάξεων 
οι οποίες εφαρμόζονται όταν η άδεια μιας ασφαλιστικής 
επιχείρησης αφαιρείται στο κράτος μέλος της έδρας της 
ή όταν συντρέχουν οι σχετικές προϋποθέσεις. Και στις 
δύο περιπτώσεις η πρόταση προδιαγράφει την υποχρεω­
τική εκκαθάριση, υπό την εποπτεία των αρμόδιων αρχών 
του εν λόγω κράτους μέλους. 
Στο μέτρο κατά το οποίο πρόκειται ή όχι για αφερεγγυό­
τητα ισχύουν οι ανωτέρω διαδικασίες δηλαδή αντίστοιχα 
η ειδική υποχρεωτική εκκαθάριση ή η κανονική υποχρεω­
τική εκκαθάριση. 
Η πρόταση οδηγίας θεσπίζει και στις δύο περιπτώσεις 
την διπλή αρχή της ενότητας και της καθολικότητας της 
διαδικασίας σύμφωνα με την οποία αφενός η εκκαθάριση 
πραγματοποιείται εξ' ολοκλήρου υπό την εποπτεία των 
αρχών του κράτους μέλους όπου είναι εγκατεστημένη η 
επιχείρηση και αφετέρου αφορά όλα τα υποκαταστήματα 
της επιχείρησης στην Κοινότητα. 
Για το λόγο αυτό η πρόταση αποβλέπει κυρίως στην 
παροχή ειδικής προστασίας στους ασφαλιζόμενους σε 
περίπτωση κατά την οποία η παράταση της ισχύος της 
άδειας (κανονική υποχρεωτική εκκαθάριση) ή η αφερεγ­
γυότητα της επιχείρησης είναι εμφανής ή πιθανολογείται 
(ειδική υποχρεωτική εκκαθάριση). 
Σχετικά η πρόταση προβλέπει το σχηματισμό ιδιαίτερων 
κεφαλαίων για τους κλάδους ζημιών/ζωής τα οποία προο-
(') ΕΕ αριθ. C 71 της 19. 3. 1987, σ. 5. ρίζονται κατά προτίμηση για την ικανοποίηση αυτών των 
πιστωτών, και για την ικανοποίηση των απαιτήσεων των 
εργαζομένων, και αυτό για λόγους κοινωνικής τάξης. 
Για το ενεργητικό που σχηματίζεται από αυτό το κεφάλαιο 
πρέπει σε κάθε υποκατάστημα να τηρείται μητρώο υπό 
την επίβλεψη των εποπτικών αρχών της χώρας όπου είναι 
εγκατεστημένο το υποκατάστημα. Το ποσό του εγγεγραμ­
μένου ενεργητικού πρέπει να είναι, πάντοτε, τουλάχιστον 
ίσο με εκείνο των τεχνικών προβλέψεων. Δεδομένου ότι 
υπάρχουν προφανείς επικαλύψεις μεταξύ της παρούσας 
οδηγίας και της οδηγίας για τους ετήσιους λογαριασμούς 
των επιχειρήσεων πρωτασφάλισης, η Επιτροπή θα πρέπει 
να βεβαιωθεί ότι στο σημείο αυτό οι δύο οδηγίες συμ­
φωνούν μεταξύ τους. 
Τέλος, τονίζεται ότι η πρόταση εφαρμογής λαμβάνει 
υπόψη ορισμένες αρχές και διαδικασίες που ισχύουν σε 
όλα τα κράτη μέλη χωρίς όμως να εναρμονίζει εντελώς 
τη νομοθεσία περί εκκαθαρίσεων. 
Γενικές παρατηρήσεις 
1. Η ΟΚΕ ασπάζεται το στόχο της Επιτροπής δηλ. την 
παροχή προστασίας, μέσω μιας ειδικής οδηγίας σχετικά 
με την υποχρεωτική εκκαθάριση των ασφαλιστικών 
επιχειρήσεων, στους ασφαλιζόμενους που περιέρχονται 
σε παρόμοια κατάσταση γιατί με τον τρόπο αυτό συμβάλ­
λει στη δημιουργία κλίματος εμπιστοσύνης που είναι 
απαραίτητο για την πραγματοποίηση μιας εσωτερικής 
αγοράς όσον αφορά τον ασφαλιστικό τομέα. Μια ειδική 
προστασία πράγματι θεσπίζεται μέσω των ειδικών χαρα­
κτηριστικών του ασφαλιστικού τομέα στον οποίο η 
επιχείρηση δημιουργεί με τα ασφάλιστρα των προσώπων 
που προστατεύονται και στοιχεία του ενεργητικού που 
αντιστοιχούν στα αποθέματα αυτά και επομένως σχηματί­
ζει ανάλογο ενεργητικό για την αντιμετώπιση μεταγενέ­
στερων και αβέβαιων υποχρεώσεων πληρωμής. 
1.1. Οπωσδήποτε η ΟΚΕ τονίζει συγχρόνως ότι είναι 
προς το συμφέρον των ασφαλισμένων να ενισχυθεί η προ­
ληπτική πολιτική διαμέσου, μεταξύ άλλων, της ακόμη 
καλύτερης συνεργασίας μεταξύ των εποπτικών αρχών, 
σύμφωνα με τις βασικές οδηγίες σχετικά με την πρόσβαση 
και τη λειτουργία μιας επιχείρησης πρωτασφάλισης. 
30. 11. 87 Επίσημη Εφημερίδα των Ευρωπαϊκών Κοινοτήτων Αριθ. C 319/11 
Κατ'αυτόν τον τρόπο θα είναι εξάλλου δυνατό να εφαρμο­
στούν εγκαίρως μέτρα εξυγίανσης όπως π.χ. η μεταφορά 
χαρτοφυλακίου και εσωτερικές διορθώσεις ώστε να είναι 
δυνατό να αποφευχθεί η υποχρεωτική εκκαθάριση. 
Σύμφωνα με τη γνώμη της ΟΚΕ η εκκαθάριση θα πρέπει 
να αποτελεί πάντα έσχατο μέτρο για να αποφευχθεί όπως 
οι ασφαλισμένοι υποστούν ακόμη μεγαλύτερη ζημιά. 
Η προληπτική πολιτική έχει επομένως ακόμη πιο καθορι­
στική σημασία για τη δημιουργία του κλίματος εμπιστο­
σύνης που είναι απαραίτητο για μια εσωτερική αγορά 
στον τομέα των ασφαλίσεων. 
2. Η ΟΚΕ εφιστά την προσοχή στο γεγονός ότι η 
εφαρμογή των αρχών της ενότητας και καθολικότητας της 
διαδικασίας εκκαθάρισης που προβλέπεται στην πρόταση 
οδηγίας, ελλείψει μιας γενικής ευρωπαϊκής σύμβασης 
σχετικά με το πτωχευτικό δίκαιο, θα καταστήσει 
αναγκαίες στο σημείο αυτό μερικές απρόβλεπτες τρο­
ποποιήσεις στις εθνικές νομοθεσίες ακριβώς όπως στην 
περίπτωση της οδηγίας για την εκκαθάριση των πιστω­
τικών ιδρυμάτων (έγγρ. COM(85) 788 τελ.) για την οποία 
έχει ήδη υιοθετήσει γνωμοδότηση. 
2.1. Εξάλλου, η ΟΚΕ επισημαίνει ότι ο όρος «υποχρεω­
τική εκκαθάριση» όπως χρησιμοποιείται στην οδηγία δεν 
συμπίπτει με την πτώχευση, όπως συμβαίνει στη νομοθε­
σία των περισσότερων κρατών μελών. 
Στις περιπτώσεις κατά τις οποίες η πτώχευση προϋποθέτει 
την έκδοση δικαστικής απόφασης η υποχρεωτική εκκαθά­
ριση που προβλέπεται στην πρόταση οδηγίας μπορεί να 
επιβληθεί και με απόφαση μιας διοικητικής αρχής, όπως 
π.χ. της εποπτικής αρχής. 
3. Η ΟΚΕ συμφωνεί με τις βασικές γραμμές των διαδι­
κασιών εκκαθάρισης που θεσπίζονται στην πρόταση 
οδηγίας η οποία προβλέπει: 
— στην περίπτωση της κανονικής υποχρεωτικής εκκαθά­
ρισης στην ουσία: 
α) τη φυσιολογική λύση των ισχυουσών ασφαλιστι­
κών συμβάσεων 
β) το διακανονισμό των ζημιών που προέκυψαν σε 
θεματοφύλακα και, 
γ) ει δυνατόν, τη μεταβίβαση του χαρτοφυλακίου· 
— στην περίπτωση της ειδικής υποχρεωτικής εκκαθάρι­
σης: 
α) τη λύση των ισχυουσών συμβάσεων ασφάλισης 
ζημιών και απαίτηση των ασφαλισμένων επί του 
ιδιαίτερου ενεργητικού «πρωτασφάλιση ζημιών» 
εκτός αν έχει πραγματοποιηθεί μεταβίβαση χαρτο­
φυλακίου· β) τη μεταβίβαση του χαρτοφυλακίου της πρωτασφά­
λιση ς ζωής — ενδεχομένως με αναλογική μείωση 
όλων των υποχρεώσεων — ελλείψει της οποίας οι 
ασφαλιζόμενοι αποκτούν απαίτηση επί του ιδιαίτε­
ρου ενεργητικού «πρωτασφάλιση ζωής» που 
αντιστοιχεί στο συνολικό ποσό των μαθηματικών 
αποθεματικών και των άλλων πλεονεκτημάτων που 
αναφέρονται στη σύμβαση. 
— Και για τις δύο μορφές ασφάλισης η πρόταση 
οδηγίας διαγράφει τη σειρά με την οποία οι 
πιστωτές συμμετέχουν στην διανομή του ιδιαί­
τερου ενεργητικού. 
— Η ΟΚΕ μπορεί να συμφωνήσει με την κα-
θιερούμενη σειρά η οποία παρέχει προτεραιό­
τητα για τις απαιτήσεις ζημιών των ασφαλιζό­
μενων αφενός και των απαιτήσεων που προ­
κύπτουν από την πρωτασφάλιση αφετέρου 
(αριθ. 19 παρ. 1 β και παρ. 2 β). 
4. Η εφαρμογή ενιαίας διαδικασίας σημαίνει μεταξύ 
άλλων ότι οι ασφαλισμένοι αποζημιώνονται, σε περί­
πτωση υποχρεωτικής εκκαθάρισης, με τα κεφάλαια του 
συνόλου των ιδιαίτερων ενεργητικών όλων των υποκα­
ταστημάτων μιας επιχείρησης στην Κοινότητα. 
Η ΟΚΕ επισημαίνει σχετικά ότι είναι αναγκαίο να εναρ­
μονισθούν συγχρόνως οι διατάξεις που ισχύουν στα κράτη 
μέλη σχετικά με τον υπολογισμό των τεχνικών αποθεματι­
κών τα οποία έχουν καθοριστική σημασία για το ενεργη­
τικό που πρέπει να είναι εγγεγραμμένο σε κάθε υποκα­
τάστημα. 
Ειδικές παρατηρήσεις 
1. Άρθρο 1 - πεδίο εφαρμογής 
Η ΟΚΕ διαπιστώνει ότι δεν διευκρινίζεται ο τρόπος με 
τον οποίο η πρόταση οδηγίας θα εφαρμοστεί και στον 
οργανισμό Lloyd's, σε ποιο βαθμό δηλαδή ο εν λόγω 
οργανισμός εμπίπτει στο πεδίο εφαρμογής της οδηγίας. 
Ζητεί επειγόντως να διευκρινισθεί το θέμα αυτό. 
2. Άρθρο 2 - μητρώο 
Η ΟΚΕ λαμβάνει γνώση των διευκρινίσεων της Επιτρο­
πής σχετικά με τον τρόπο με τον οποίο οι ασφαλιστικές 
επιχειρήσεις πρέπει να τηρούν τα μητρώα τους. 
Υπογραμμίζει ότι κατά τη συγκεκριμένη επεξεργασία των 
διατάξεων σχετικά με το ενεργητικό θα πρέπει να ληφθεί 
υπόψη η απαιτούμενη ελαστικότητα όσον αφορά π.χ. τη 
μορφή και την περιοδικότητα των μητρώων για τα οποία 
μπορούν να χρησιμοποιηθούν και τα συστήματα πλη­
ροφορικής με στόχο ιδιαίτερα την ελαχιστοποίηση των 
διοικητικών εξόδων. 
Αριθ. C 319/12 Επίσημη Εφημερίδα των Ευρωπαϊκών Κοινοτήτων 30. 11. 87 
3. Άρθρο 5.2 - η πρόσληψη επιτρόπου εκκαθάρισης 
Η ΟΚΕ προτείνει, για να καταστεί σαφέστερη η δεύτερη 
πρόταση του σημείου αυτού, να διατυπωθεί ως εξής: 
«Εάν η εποπτική αρχή του κράτους διαπιστώσει ότι τα 
όργανα δεν προβαίνουν στην εκκαθάριση κατά ικανο­
ποιητικό τρόπο ή υπάρχει σχετική αμφιβολία, η αρχή 
αυτή μπορεί, με δική της πρωτοβουλία ή μετά από 
αίτηση ...». 4. Άρθρο 12, παρ. 3 - ειδική υποχρεωτική εκκαθάριση 
Η ΟΚΕ πιστεύει ότι, προς το συμφέρον των ασφαλιζό­
μενων στα κράτη μέλη όπου έχουν ιδρυθεί υποκαταστή­
ματα, τα κράτη μέλη αυτά πρέπει να καταστήσουν υπο­
χρεωτικό πάντοτε τον διορισμό ενός βοηθού εκκαθαριστή 
όταν το συνολικό ασφαλιζόμενο ποσό υπερβαίνει ένα 
συγκεκριμένο όριο. 
Βρυξέλλες, 23 Σεπτεμβρίου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT